Уважаеми госпожи и господа,

Имаме удоволствието да ви поканим да се включите в **Младежкия иновационен лагер** **„От Традиции към Иновации“** в Габрово, 20-22 октомври, 2017 г. Събитието се организираот Община Габрово, „Джуниър Ачийвмънт България“ и Областен информационен център – Габрово.

Иновационният лагер „От Традиции към Иновации“ се провеждав рамкирате на **Седмицата на предприемачеството в Габрово** (19 до 22 октомври 2017 г.).

За да заявите своето участие, моля попълнете кратък регистрационен формуляр тук: <https://form.jotform.com/72832259221959>

## Какво е Иновационен лагер?

Иновационният лагер е нов образователен подход, разработен от Джуниър Ачийвмънт-Янг Ентърпрайз Европа (JA-YE Europe), който развива предприемаческите нагласи на младите хора, мотивирайки ги да бъдат изобретателни и да поемат рискове.

Иновационният лагер на JA-YE Europe е интензивен уъркшоп за генериране на идеи, по време на който учениците се събират, за да мислят върху конкретно предизвикателство и да предложат идеи за успешното му решаване. Учениците са разделени в отбори и трябва да предложат решение, като разполагат с информация (чрез достъп до Интернет), компютърни ресурси и съветите на ментори с реален бизнес опит.

Желателно е членовете на отборите да не се познават и те трябва бързо да се сработят помежду си, за да намерят начина да работят заедно възможно най-ефективно. Прилагайки принципа на „учене чрез правене”, учениците развиват своите умения за междуличностна комуникация и решаване на проблеми и се научават да работят под напрежение и в много кратки срокове.

## Какво цели Иновационният лагер в Габрово?

Настоящата инициатива има няколко основни цели:

1. Да запознае младите хора в региона с възможностите за професионално развитие и стартиране на бизнес.
2. Да подобри сътрудничеството между местната власт, бизнеса и образователните институции.
3. Да започне дискусия, която да адресира отлива на човешки капитал от региона чрез прилагане на последователна политика в сферата на образованието от предучилищна възраст до университета за изграждане на компетентности и практическа насоченост на образованието чрез насърчаване на:
* предприемаческото мислене;
* финансовата грамотност;
* ранното кариерно ориентиране;
* дигитална компетентност.

## Формат на Иновационния лагер „От Традиции към Иновации“

Иновационният лагер ще бъде съчетание между теория и практика и ще се работи по модела учене чрез правене. Инициативата има три направления:

1. **Технология, промишленост и иновации**
2. **Туризъм, биоземеделие, зелено предприемачество, занаяти**
3. **Местна власт и регионално развитие**

Участниците ще имат възможност да се включат в една от трите области, да бъдат на стаж във фирма или институция домакин, а после да приложат придобитите знания в създаването на проект по съответната тематика.

## Защо да участвате?

## Най-успешните, мотивирани и ангажирани ще имат възможност да посетят европейски град с успешни политики и добри практики в насърчаването на предприемачеството и развитието на младежки стартъпи.

## Програма

**Продължителност:** 3 дни (20-22 октомври)

**Първи ден**

9.00-12.00 **„Мениджър за един ден“:** Инициативата ще започне с „Мениджър за един ден“, полудневна практика при фирма/организация в едно от трите направления.

14.00-17.00 **„Възраждане 28.0“ - развити региони чрез добро образование“:** Ритуална зала, Община Габрово – среща-дискусия във формат „Световно кафене“ за разработването на стратегия за модернизиране на образованието в регионите чрез ефективно сътрудничество на местните власти, местния бизнес, образователните институции, неправителствените организации и медиите.

**Втори ден**

9.00-17.00 **Иновационен лагер:** Национална Априловска гимназия. Екипите ще работят в отбори за решаване на различни казуси (в зависимост от направлението, което са избрали), като ще ползват помощ от доброволци (от местния бизнес и местна власт, университет, както и външни – от мрежата с бизнес доброволци на Джуниър Ачийвмънт).

**Трети ден**

9.00-12.00 **Иновационен лагер:** хотел Мак. Презентации и избор на победители.

С уважение,



Милена Стойчева Таня Христова

/изпълнителен директор, JA Bulgaria/ /кмет на община Габрово/